钦定古今图书集成/理学汇编/经籍典/第140卷 > 《汉韩婴诗外传四》 > 《采菽 泮水》
## 钦定古今图书集成/理学汇编/经籍典/第140卷 > 《汉韩婴诗外传四》 > 《采菽 泮水》

曾子有过，曾晳引杖击之仆地，有间乃苏，起曰：“先生
得无病乎？”鲁人贤曾子，以告夫子。夫子告门人：“参：来！
汝不闻昔者舜为人子乎？小棰则待笞，大杖则逃，索
而使之，未尝不在侧；索而杀之，未尝可得。今汝委身
以待暴怒，拱立不去，非王者之民，其罪何如？《诗》曰：‘优
哉柔哉，亦是戾矣’。又曰：‘载色载笑，匪怒伊教’。”